Բեռլինի պատկերասրահ

**Բեռլինի պատկերասրահ** (), նշանավոր պատկերասրահ Բեռլինում, Եվրոպայի առաջատար թանգարաններից մեկը, մտնում է Բեռլինի պետական թանգարանների և Պրուսական մշակութային ժառանգության ֆոնդի մեջ։ Գտնվում է Պոտսդամի հրապարակից արևմուտք։ Պատկերասրահում պահվում է XIII-XVIII դարերի նկարների հարուստ հավաքածու, որն ընդգրկում է այնպիսի վարպետների գործեր, ինչպիսիք են Ալբրեխտ Դյուրերը, Լուկաս Կրանախը, Բոտիչելլին, Ռաֆայելը, Տիցիանը, Կարավաջոն, Բոսխը, Բրեյգելը, Ռուբենսը, Ռեմբրանդտը և այլք։ Պատկերասրահը բացվել է 1830 թվականին և վերակառուցվել է 1998 թվականին։

## Շենք
300px|մինի|Պատկերասրահի գլխավոր նախասրահը
1998 թվականին Բեռլինի պատկերասրահը տեղափոխվում է հատուկ այդ նպատակով կառուցված շենք։ Նոր շենքի ճարտարապետներն են Հայնց Հիլմերը, Քրիստոֆ Զատլերը, Թոմաս Ալբրեխտը։ Ուղղանկյան տեսք ունեցող շենքի հյուսիսային ճակատը փոքր-ինչ թեքված է առաջ։ Այն կառուցված է իտալական վերածննդի և պրուսական կլասիցիզմի ոճով։ Շենքի կենտրոնում գտնվում է գլխավոր նախասրահը՝ երկու շարք սյուներով, հարթ կամարներով, ապակյա 32 գմբեթներով, ամերիկացի կոնցեպտուալ նկարիչ Ուոլթեր դե Մարիայի նախագծած շատրվանով։ Նախասրահից բացվում են ցուցասրահներ տանող 72 դռներ։ Նախասրահում երբեմն ներկայացվում են քանդակներ, սակայն ընդհանուր առմամբ այն դատարկ է, ինչը թույլ է տալիս հեշտությամբ տեղաշարժվել սենյակից սենյակ։ Ցուցասրահները լուսավորվում են բնական լույսով։ Նրանց ընդհանուր մակերեսը կազմում է 7.000մ²։ Այցելուները ցուցասրահների մոտ 900 նկարները տեսնելու համար պետք է անցնեն 2կմ ճանապարհ։ Եվս 400 նկար ցուցադրված է տանիքային հարկի էսքիզային սրահի 12 սենյակներում որոնք նույնպես բաց են այցելուների համար։

Պատկերասրահի համար նոր շենք կառուցելու գաղափարը ընդունվել էր 1986 թվականին և ի սկզբանե նախատեսված էր Բեռլին-Դալեմ թանգարանային կենտրոնի հավաքածուն պահելու համար։ 1991 թվականին, երբ միավորվեցին Արևմտյան Բեռլինի Դալեմի հավաքածուն և Արևելյան Բեռլինի թանգարանային կղզին, պարզ դարձավ, որ ցուցասրահները բավարար չեն կրկնապատկված ֆոնդերը ներկայացնելու։ Այնուամենայնիվ, շենքը կառուցվում է հաստատված նախագծով։ Սակայն կրկնապատկված ֆոնդերը հնարավորինս մանրամասն ներկայացնելու համար, ինչպես արված է, օրինակ, Լոնդոնի ազգային պատկերասրահում, որոշում է ընդունվում տանիքային հարկում տեղավորել ոչ թե նկարների վերականգնման վարպետանոցները, ինչպես նախատեսված էր սկզբում, այլ էսքիզային սրահը, ուր կազմակերպվելու էին տարբեր ցուցահանդեսներ։

## Հավաքածու
200px|մինի|Ալվիզե Վիվարինի, Խորան, 1478, Բոդե թանգարան
Բեռլինի պատկերասրահում ներկայումս պահվում են ավելի քան 3.500 նկար, որոնք ներկայացված են տասը բաժիններով.
* Գերմանական գեղանկարչություն XIII-XVI դարեր
* Գերմանական գեղանկարչություն XVII-XVIII դարեր
* Հոլանդական գեղանկարչություն XIV-XVI դարեր
* Ֆլամանդական գեղանկարչություն XVII դար
* Իտալական գեղանկարչություն XIII-XVI դարեր
* Իտալական գեղանկարչություն XVII-XVIII դարեր
* Իսպանական գեղանկարչություն XV-XVIII դարեր
* Ֆրանսիական գեղանկարչություն XV-XVIII դարեր
* Անգլիական գեղանկարչություն XVIII դար

### Ժամանակավոր ցուցադրության նկարներ
Բացի սեփական ֆոնդերից՝ Բեռլինի պատկերասրահը տնօրինում է նաև Ֆրիդրիխ կայսրի թանգարանային ֆոնդը, Շթրայթի ֆոնդը, Լիպերհայդեի հավաքածուն։

Պատկերասրահում ցուցադրված են կտավներ, որոնք ժամանակավոր ցուցադրության են ներկայացրել մասնավոր հավաքածուների տերերը՝ չմատնանշելով իրենց անունը։ Այդ հավաքածուներում ընդգրկված են Ադրիան վան դեր Վերֆի, Ֆիլիպս Վաուերմանի, Ժան-Բատիստ Պատերի կտավները։

## Ցուցադրություն Բոդե թանգարանում
2006 թվականից Բեռլինի պատկերասրահի ֆոնդերը լայնորեն ցուցադրվում են և Բոդե թանգարանում։ Ինչպես պատկերասրահում, Բոդե թանգարանում նույնպես հատուկ ուշադրության են առնված իտալական, հին հոլանդական, հին գերմանական նկարները։ Կենտրոնական տեղ են զբաղեցնում Ջովաննի Բատիստա Տիեպոլոյի և Ջովաննի Դոմենիկո Տիեպոլոյի ֆրեսկոները։ Ներկայացվել են նաև Պաոլո Ուչելլոյի, Ջովաննի Բելլինիի, Ալվիզե Վիվարինիի, Ջորջո Վազարիի և հանրահռչակ բազում այլ նկարիչների գործեր։

## Պատկերասրահ

Jean Fouquet 006.jpg|«Էտյեն Շեվալյե և Սուրբ Ստեֆան, Ժան Ֆուկ, 1450
Sandro Botticelli 066.jpg|«Վեսպուչի Սիմոնետտայի դիմանկարը», Սանդրո Բոտիչելլի, 1476-1480
Sandro Botticelli - Giuliano de' Medici (Gemäldegalerie Berlin).jpg|«Մեդիչի Ջուլիանոյի դիմանկարը», Սանդրո Բոտիչելլի, 1478
Pieter_Bruegel_the_Elder_-_The_Dutch_Proverbs_-_Google_Art_Project.jpg|«Նիդերլանդական ասացվածքներ», Պիտեր Բրեյգել Ավագ, 1559
Johannes op Patmos Saint John on Patmos Berlin, Staatlichen Museen zu Berlin, Gemaldegalerie HR.jpg|«Սուրբ Հովհաննեսը Պատմոսում», Հիերոնիմոս Բոսխ, 1504-1505
Albrecht Dürer 078.jpg|«Հիերոնիմի դիմանկարը», Ալբրեխտ Դյուրեր, 1526
Albrecht Dürer - Bildnis einer jungen Venezianerin - Google Art Project.jpg|«Երիտասարդ կնոջ դիմանկար», Ալբրեխտ Դյուրեր, 1506
Jan van Eyck 088.jpg|«Ջիովանի Առնոլֆինի դիմանկարը», Յան վան Էյք, 1435
Angelo Bronzino - portrait of Ugolino Martelli.jpg|«Ուգոլինո Մարտելիի դիմանկարը», Բրոնզինո Անիոլո, 1535-1538
Frans Hals 004.jpg|«Բուժքույրը երեխայի հետ», Ֆրանս Հալս, 1620
Holbein, Hans - Georg Gisze, a German merchant in London.jpg|«Գեորգի Գիզեի դիմանկարը», Հանս Հոլբայն Կրտսեր, 1532
Peter Paul Rubens 094.jpg|«Բրանտ Իզաբելլայի դիմանկարը», Պիտեր Պաուլ Ռուբենս, 1610
Rogier van der Weyden 029.jpg|«Կնոջ դիմանկար», Ռոգիր վան դեր Վայդեն, 1430
Jan Vermeer van Delft 018.jpg|«Գինու բաժակ», Յան Վերմեեր, 1660-1661


## Ծանոթագրություններ

## Արտաքին հղումներ
* Բեռլինի պատկերասրահը Բեռլինի պետական թանգարանների կայքում

Կատեգորիա:Բեռլինի պատկերասրահներ
Կատեգորիա:1830 հիմնադրված թանգարաններ
Կատեգորիա:1830 հիմնադրումներ Գերմանիայում